*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*59. számú előterjesztés*

Bátaszék Város Önkormányzata Képviselő-testületének 2019. március 13-án,

16 órakor megtartandó ülésére

*a BÁT-KOM 2004 Kft. vállalkozási keretszerződésének XII. sz. módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2019.03.12. |

**Tisztelt Képviselő-testület!**

Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének együttes intézkedése Bátaszék Város Önkormányzata Beszerzései Lebonyolításának Szabályzata alapján lehetőség nyílik arra, hogy In-house beszerzések alapján kerüljön megkötésre szerződés a 100%-os önkormányzati tulajdonú Bát-Kom 2004 Kft.-vel.

Bátaszék Város Önkormányzatának Képviselő-testülete a 63/2017.(III.29.) önkormányzati határozatával jóváhagyta a Bát-Kom 2004 Kft.-vel kötendő keretszerződésta városüzemeltetési feladatok, beruházási és felújítási feladatok elvégzésére vonatkozóan.

A szerződés határozott időtartamra került megkötésre, mely szerződés 2019. december 31. napján hatályát veszti.

2018. évben a városüzemeltetési feladatok, beruházási és felújítási feladatok elvégzésére a szerződéshez kapcsolódóan 34.942,-eFt keretösszeget hagyott jóvá a Képviselő-testület. A szerződésben foglaltak alapján megrendelő kibocsátását és a munkák elvégzését követően 25.914,-eFt vállalkozási díj került kifizetésre. A vállalkozó I.osztályú minőségben, határidő betartásával teljesített.

2019. évben a városüzemeltetési feladatok, beruházási és felújítási feladatok elvégzésére kívánunk szerződni a szerződés 2. sz. melléklete szerinti keretösszegek felhasználásával.

A vállalkozási díj éves keretösszege (összesen 28.160,-eFt) a szerződés 2.sz. mellékletében kerül meghatározásra, a munkák megnevezésével együtt.

A forrás rendelkezésre áll a 2019. évi költségvetésben.

Javasoljuk, hogy a Képviselő- testület

* a városüzemeltetési feladatok, beruházási és felújítási feladatok elvégzésével a Bát-Kom 2004. Kft.-t bízza meg,
* a Bát-Kom 2004. Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés 2. sz. melléklete kerüljön kiegészítésre az alábbiak szerint:

|  |  |  |  |
| --- | --- | --- | --- |
| **Munka megnevezése** |  |  | **2019. Keretösszeg (br. eFt)** |
| Babits játszótér (gumi tégla eséscsillapító(II. ütem), labdafogó háló) |  |  | 1 500,- |
| Hunyadi utca 2/A. lépcsőház felújítás |  |  | 840,- |
| Gárdonyi u. 1 statikai vizsgálat |  |  | 260,- |
| Budai u. 56-58 folyosó padlóburkolatának felújítása |  |  | 570,- |
| Ady Endre u. 27. konvektor csere |  |  | 140,- |
| Városháza felújítása (kézi irattár, szerver szoba) |  |  | 3 500,- |
| Temető belső út (III. ütem) |  |  | 1 500,- |
| Kövesd település részen karbantartás |  |  | 2 500,- |
| Lajvér település részen karbantartás |  |  | 1 250,- |
| Padkarendezés (Babits u. (Kövesdi-Bezerédi között), Kövesdi u. (Budai-Babits között)Lajvér u.(Budai-Babits között)) |  |  | 3 000,- |
| Betonutak javítása |  |  | 1 000,- |
| Belterületi csapadék víz elvezető árok rendezés, zsilip karbantartás |  |  | 2 000,- |
| Játszóterek felülvizsgálata |  |  | 500,- |
| Külterületi erdő művelése |  |  | 1 000,- |
| Oktatási épületek karbantartása |  |  | 2 000,- |
| Piactér rácsos tér burkolat felújítása |  |  | 1 000,- |
| Kossuth utcai orvosi rendelő előtti járda |  |  | 600,- |
| Felnőtt házi orvosi rendelők felújítása. (belső udvar és átjáró homlokzat, légkondicionáló berendezés) |  |  | 2 000,- |
| Tornacsarnok menekülő útvonali lépcsők |  |  | 2 000,- |
| Német Nemzetiségi Önk. tanösvény járda kialakítás |  |  | 1 000,- |

Kérem az alábbi határozati javaslat támogatását.

**H a t á r o z a t i j a v a s l a t :**

**a BÁT-KOM 2004 Kft. vállalkozási keretszerződésének XII. sz. módosítására**

Bátaszék Város Önkormányzatának Képviselő-testülete

1. a BÁT-KOM 2004 Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés XII. sz. módosítását a határozat melléklete szerinti tartalommal jóváhagyja,
2. felhatalmazza a polgármestert a szerződés módosítás és a felújítási munkák megrendelésének aláírására.

*Határidő:* 2019. április 10.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül:* BÁT-KOM 2004. Kft.

 Bátaszéki KÖH pénzügyi iroda

Bátaszéki KÖH városüz.-i iroda